text: बता दें कि बीते दिनों बीजेपी के वरिष्ठ नेता यशवंत सिन्हा ने वित्तमंत्री अरुण जेटली पर निशाना साधा था। उन्होंने कहा था कि भारत की अर्थव्यवस्था बिगड़ने और उससे उत्पन्न आर्थिक मंदी से कई सेक्टरों के हालात खस्ता हो गए हैं। सिन्हा ने कहा है कि प्रधानमंत्री मोदी दावा करते हैं कि उन्होंने बहुत करीब से गरीबी देखी है। इसके साथ ही उनके वित्तमंत्री भी सभी भारतीयों को गरीबी करीब से दिखाने के लिए बहुत मेहनत कर रहे हैं।